آمریکا بیرلشمیش ایالتلرینین پرزیدنتی دونالد ترامپ، اؤلکه‌سینین ترور هؤرگوتو داعشه قارشی چوخ باشاریلی مبارزه ائتدیگینی ادعا ائتدی.
آغ ائوده گئچیریله‌ن و عراق ایله سوریه‌ده‌کی آزینلیقلارین قورونماسی و بو عنصرلارا دستک وئریلمه‌سینی نظرده توتان قانونون ایمضالانماسی مراسیمین‌ده دانیشان ترامپ، ترور هؤرگوتو داعشله باغلی دیقت چکن ایفاده‌لر ایشلتدی.
ترور هؤرگوتو داعشین بو بؤلگه‌ده یاشایان هر کسه قارشی چوخ پیس ایشلر گؤردویونو بیلدیره‌ن ترامپ،
"داعشه قارشی چوخ بؤیوک بیر ایش گؤرموشوک. دونیانین او بؤلگه‌سین‌ده سایلاری چوخ آز قالدی و ۳۰ گون ایچین‌ده (ترور هؤرگوتو داعش منسوبو) هئچ بیری قالمایاجاق" دئدی.
ترور هؤرگوتو داعشین ضرر وئردیگی دینی و ائتنیک آزینلیقلارا آمریکانین دستک اولماغا داوام ائدجگینی قید ائد‌ن ترامپ، داها سونرا کامئرالار قارشی‌سین‌دا سؤزوگئدن قانونا ایمضاسینی آتدی.
